wickkiey/tamil-wikipedia-markdown huggingface dataset:
# பாண்டிக்கோவை

**பாண்டிக்கோவை** என்னும் நூலின் பாடல்கள் இறையனார் களவியல் நூலுக்கு நக்கீரர் எழுதிய உரையில் மேற்கோள் பாடல்களாகத் தரப்பட்டுள்ளன. மதுரையிலிருந்துகொண்டு நாடாண்ட பாண்டியன் ‘அரிகேசரி நெல்வேலி வென்ற நெடுமாறன்’ இதன் பாட்டுடைத் தலைவன். இவன் திருஞான சம்பந்தர் காலத்தவன். கி.பி. 7-ஆம் நூற்றாண்டு. நக்கீரர் எழுதிய களவியல் உரை 10-ஆம் நூற்றாண்டு. இந்த நூலின் இரண்டு பாடல்கள் எடுத்துக்காட்டாக இங்குத் தரப்படுகின்றன.  
:‘வண்டுறை வார்பொழில் சூழ்நறை யாற்றுடின் ஓடவைவேல்  
:கொண்டுறை நீக்கிய தென்னவன் கூடற் கொழுந்தமிழின்  
:ஒண்துறை மேலுள்ள மோடிய தோஅன்றி யுற்றதுண்டோ  
:தண்துறை வாசிந்தை வாடிட என்னீ தளர்கின்றதே.’ (23)  

:‘தெவ்வா யெதிர்நின்ற சேரலர் கோனைச் செருக்கழித்துக்  
:கைவானி தியமெல் லாமுட னேகடை யற்கவர்ந்த  
:நெய்வா யயினெடு மாறன் பகைபோல் நினைந்துபண்டை  
:ஒவ்வா வுருவம் ஒழியுமென் னோவள்ள லுள்ளியதே.’ (24)  

## கருவிநூல்
- இறையனார் களவியல் நக்கீரர் உரை
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# நக்கீரர் பாடிய திருவள்ளுவமாலைப் பாடல்

நக்கீரர் பலருள் ஒருவர் திருக்குறளைப் போற்றிப் பாடியதாகத் திருவள்ளுவமாலை தொகுப்பில் ஒரு பாடல் உள்ளது. திருக்குறள் அறம், பொருள், இன்பம் என முப்பாலாக உள்ளது. ஆனால் இந்தப் புலவர் நக்கீரர் வீட்டுநெறியும் இதன்கண் உள்ளதாகக் குறிப்பிடுகிறார். இந்தப் பாடல் இவர் பெயரில் அடைவு செய்யப்பட்டுள்ள பாடல் என்பது அறிஞர்கள் கருத்து. அடைவு செய்யப்பட்ட காலம் 11 ஆம் நூற்றாண்டு.  

:தானே முழுதுணர்ந்து தண்தமிழின் வெண்குறளால்  
:ஆனா அறம்முதலா அந்நான்கும் - ஏனோர்க்கு  
:ஊழின் உரைத்தாற்கும் ஒண்ணீர் முகிலுக்கும்  
:வாழிஉலகு என்ஆற்றும் மற்று  

## கருவிநூல்
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005
# தோப்பு வெங்கடாச்சலம்



**தோப்பு வெங்கடாச்சலம்** ஒரு தமிழக அரசியல்வாதி. இவர் திராவிட முன்னேற்றக் கழகம் கட்சியைச் சார்ந்தவர். பெருந்துறை தொகுதியிலிருந்து தமிழக சட்டப்பேரவை உறுப்பினராகத் தேர்ந்தெடுக்கப்பட்டவர். பதினான்காவது சட்டமன்றத்தில் தமிழக அரசின் வருவாய்த் துறை அமைச்சராக பணியாற்றினார். 2016 சட்டமன்றத் தேர்தலிலும் போட்டியிட்டு வெற்றிப்பெற்றார். ஆனால் 2021 சட்டமன்றத் தேர்தலில் போட்டியிட வாய்ப்பு அதிமுகவினால் மறுக்கப்பட்டதால், இவர் சுயேட்சையாகப் போட்டியிட்டு தோல்வியடைந்தார்.  

இவர் 11 ஜூலை 2021 அன்று தமிழக முதலமைச்சர் மு.க.ஸ்டாலின் முன்னிலையில் திராவிட முன்னேற்றக் கழகத்தில் இணைந்தார்.
# இசுபாட்டன் இராணுவம்



**இசுபாட்டன் இராணுவம்** (*Spartan army*) பண்டைக் கிரேக்கத்தின் முக்கிய நகர அரசுகளில் ஒன்றாகிய இசுபாட்டாவின் படைத்துறை ஆகும். இசுபாட்டா அரசின் மையமாகக் இப்படைத்துறை காணப்பட்டது. இசுபாட்டா குடிமகனின் முக்கிய கடமை சிறந்த போர்வீரனாக இருப்பதாகும். சிறு பராயத்திலிருந்தே படைத்துறை பயிற்சிபெற்றமை, இசுபாட்டன் உலக வரலாற்றில் மிக அச்சமூட்டும் படைகளில் ஒன்றாகத் திகழக் காரணமாகியது. பாரசிகத்துக்கு எதிரான போர்களில் புகழ்பெற்ற அந்தஸ்தைப் பெற்றனர். கி.மு. 6 முதல் 4 நூற்றாண்டுகள் வரையான காலம் இசுபாட்டன்களின் செல்வாக்கு மிகுந்த காலமாகவும், "ஒரு இசுபாட்டன் மற்ற அரசுகளின் சில வீரர்களுக்குச் சமம்" என்பது பொதுவாக ஏற்றுக் கொள்ளப்பட்டிருந்தது. எசுபார்டாவானது "செங்கற்களுக்குப் பதிலாக மனித சுவர்" சூழ்ந்திருக்கவேண்டும் என்று குறிப்பிட்ட அவர், ஆண் குடிமக்களுக்கான சமத்துவம், சிக்கனம், வலிமை, உடற்தகுதி போன்ற "சரியான நற்பண்புகளை" பின்பற்றி இராணுவ மயமான வாழ்க்கை முறையை உருவாக்க எசுபார்டன் சமூகத்தை சீர்திருத்த முன்மொழிந்தார். எசுபார்டன் சமூகத்தில் தங்களைத் தற்காத்துக் கொள்ள முடியாதவர்களுக்கு இடமில்லாததால், பலவீனமான அல்லது ஊணமுற்றதாக கருதப்படும் எந்தவொரு குழந்தையும் டெய்கெட்டஸ் மலையில் இறக்கும்படி விடப்பட்டது. (பிறந்தவுடன் குழந்தைகளை தூக்கி எறியும் வழக்கம் ஏதென்சிலும் இருந்தது.) எந்த குழந்தை வாழலாம் அல்லது இறக்கலாம் என்பதை எசுபார்டன் பெரியவர்கள் தீர்மானித்தனர். திடகார்த்தமான குழந்தை அதன் தாயாரிடம் ஒப்படைக்கப்படும். எசுபார்டியேட் சிறுவர்கள் 7 வயதுவரை தாயாரின் பராமரிப்பில் இருக்கும். ஏழுவயதில் அகேஜ் என்னும் இராணுவப் பயிற்சிக்கு அனுப்பப்படுவர். அங்கு இளம் சிறுவர்கள் தீவிரமான மற்றும் கடுமையான இராணுவப் பயிற்சியை மேற்கொள்வர். 30 வயதிற்குள் அகோஜியில் தேர்ச்சி பெற்றவர்கள் முழு எசுபார்டன் குடியுரிமையைப் பெறுகின்றனர். பயிற்சியை முடித்து வருபவன் உலகில் இதுவரை கண்டிராத கடினமான மற்றும் மிகவும் ஒழுக்கமான போர்ப் படையில் தனது இடத்தைப் பிடிக்கத் தயாராக இருந்தான். எசுபார்டன் உயரடுக்கு அவர்களின் சுதந்திரத்தில் உணர்ச்சியுடன் நம்பிக்கை கொண்டிருந்தது. மேலும் சிறு வயதிலேயே அவர்களின் கடமை உணர்வு, எந்த எசுபார்டான் தளபதியும் தனது வீரர்களை போரில் முன்நகர்த்த சாட்டைகளை சொடுக்க வேண்டியதில்லை என்று உத்தரவாதம் அளித்தது.  

## குறிப்பு
# நாமும் குபேரன் ஆகலாம் (நூல்)



**நாமும் குபேரன் ஆகலாம்** எனும் ஆன்மிக நூல் டெம்மி அளவில் 112 பக்கங்களைக் கொண்ட ஒரு நூல். இது சென்னை, ஸ்ரீ ஆனந்தி பிரசுரம் வழியாக வெளியிடப்பட்டுள்ளது.  

## நூலாசிரியர்

திருநெல்வேலி மாவட்டத்திலுள்ள குட்டம் என்கிற கடற்கரையோர கிராமத்தில் பிறந்த ஜெயமுருகானந்தன் நிர்வாகவியலில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப்பட்டம் மற்றும் ஆய்வியல் நிறைஞர் பட்டமும் பெற்றவர். சென்னையில் ஊடகத் துறையில் துணை ஆசிரியராகப் பணியாற்றி வரும் இவர் சுவாமி விவேகானந்தர் மேல் கொண்ட பற்றுதலால் நெல்லை விவேகநந்தா என்கிற புனைப் பெயரில் கட்டுரைகள், தொடர்கள் போன்றவற்றை தமிழில் வெளியாகும் அச்சிதழ்கள் மற்றும் இணைய இதழ்களில் எழுதி வருகிறார்.  

## உள்ளடக்கம்

இந்நூலில் கீழ்காணும் 16 தலைப்புகளின் கீழ் உள்ளடக்கங்கள் இடம் பெற்றிருக்கின்றன.  

1. இவர்தான் குபேரன்.
1. குபேரன் புரிந்த நல்லாட்சி
1. குபேரனைக் கண்டு வியந்த பேரழகி
1. குபேரன் தம்பியாக இராவணன் பிறப்பு
1. லங்காபுரி கை மாறியது
1. பார்வதி அழகில் வியந்த குபேரன்
1. இடம் மாறிய புஷ்பக விமானம்
1. ஸ்ரீ ராமருக்கு உதவிய குபேரன்
1. கடவுளுக்கே கடன் தந்த குபேரன்
1. குபேரனின் பூலோக வாழ்க்கை
1. உலகின் முதல் குபேரன் கோயில்
1. செல்வம் அள்ளித்தரும் வழிபாடுகள்
1. குபேரன்... சில அரிய தகவல்கள்
1. நீங்களும் குபேரன் ஆகலாம்
1. 108 குபேர போற்றி
1. 108 லட்சுமி போற்றி
# விக்கிப்பீடியா:நுட்ப மாற்ற வாக்கெடுப்பு/கவனிப்புப்பட்டியல் மாற்றம் - மின்னஞ்சல்

## கவனிப்புப்பட்டியல் மாற்றம் - மின்னஞ்சல்

நமது கவனிப்ப்புப்பட்டியலில் உள்ள கட்டுரைகளில் மாற்றம் ஏற்பட்டால் மின்னஞ்சல் மூலம் தகவல் பெற wgEnotifWatchlist என்ற தெரிவு மீடியாவிக்கியில் உள்ளது - தற்போது பயனர் பேச்சுப்பக்கத்தில் ஏற்படும் மாற்றங்களை மின்னஞ்சல் மூலம் பெறுவது போல. காமன்ஸ், மேல்விக்கி போன்ற திட்டங்களில் பயன்படுத்துகின்றனர். தமிழ் விக்கியிலும் அதைக் கொண்டு வருதல் பயனுள்ளதாக இருக்கும் (சில நாட்களுக்கு முன்னர் புதிய பயனர் ஒருவர் இவ்வசதி போல ஒன்று வேண்டுமென்று கேட்டுள்ளார்). இதனைத் தமிழ் விக்கிக்கும் செயல்படுத்த (பக்சில்லாவில் வழு பதிய வேண்டும்) சமூகத்தின் இணக்க முடிவு தேவைப்படுகிறது. இதற்கு சமூகத்தின் இசைவைக் கோருகிறேன்.--சோடாபாட்டில்<sup>உரையாடுக</sup> 07:47, 10 ஏப்ரல் 2012 (UTC)  

- தினேஷ்குமார் பொன்னுசாமி<sup>\உரையாடுக</sup>, 10, ஏப்ரல், 2012.
- சிவக்குமார் <sup>\பேச்சு</sup> 08:00, 10 ஏப்ரல் 2012 (UTC)
- ஸ்ரீகாந்த் (பேச்சு) 08:32, 10 ஏப்ரல் 2012 (UTC)
- எஸ்ஸார் (பேச்சு) 09:18, 10 ஏப்ரல் 2012 (UTC)
- மதனாஹரன் (பேச்சு) 11:02, 10 ஏப்ரல் 2012 (UTC)
- --தென்காசி சுப்பிரமணியன் (பேச்சு) 11:08, 10 ஏப்ரல் 2012 (UTC)
- shanmugam (பேச்சு) 15:04, 10 ஏப்ரல் 2012 (UTC)
- --பவுல்-Paul (பேச்சு) 04:52, 11 ஏப்ரல் 2012 (UTC)
- --karthim02 13, ஏப்ரல் 2012
- --சஞ்சீவி சிவகுமார் (பேச்சு) 22:47, 27 மே 2012 (UTC)

- வழு :bugzilla:35878 பதியப்பட்டுள்ளது. ஸ்ரீகாந்த் (பேச்சு) 07:13, 11 ஏப்ரல் 2012 (UTC)
:: ஸ்ரீகாந்த் (பேச்சு) 18:00, 12 ஏப்ரல் 2012 (UTC)
# விக்கிப்பீடியா:நுட்ப மாற்ற வாக்கெடுப்பு/Collection நீட்சி நிறுவ ஆதரவு

Collection நீட்சி விக்கிப் பக்கங்களை PDF, ODT வடிவங்களில் கோப்பாக பதிவிறக்க உதவும் ஓர் நீட்சி. இது தமிழ் விக்கிநூல் திட்டத்தில் நிறுவப்பட்டுள்ளது. இதன் மூலம் பதிவிறக்கப்படும் PDF கோப்புகளில் உயிர்மெய் எழுத்துகள் வருவதில் வழு இருக்கிறது. ஆகையால் இதனை விக்கிப்பீடியாவில் நிறுவாமல் விட்டோம். அண்மையில் தமிழ் கட்டற்ற மென்பொருள் ஆர்வலர் ஆமாச்சு தமிழ் விக்கி மடற்குழுவில் ODT மட்டுமாவாது பதிவிறக்கும் வகையில் இதனை நிறுவ கேட்டுக்கொண்டார். இதற்கு Collection நீட்சியை wgCollectionFormats, wgCollectionPortletFormats = ODF என்ற தேர்வுடன் நிறுவ வழு பதிய ஆதரவு வேண்டுகிறேன். நன்றி ஸ்ரீகாந்த் (பேச்சு) 15:18, 27 மே 2012 (UTC)  

1. மரு. பெ. கார்த்திகேயன் (karthi.dr) (பேச்சு) 15:22, 27 மே 2012 (UTC)
1. சண்முகம் (பேச்சு) 15:28, 27 மே 2012 (UTC)
1. தினேஷ்குமார் பொன்னுசாமி (பேச்சு) 17:02, 27 மே 2012 (UTC)
1. --Natkeeran (பேச்சு) 18:10, 27 மே 2012 (UTC)
1. --Nan (பேச்சு) 18:17, 27 மே 2012 (UTC)
1. --இரவி (பேச்சு) 18:48, 27 மே 2012 (UTC)
1. --செல்வா (பேச்சு) 19:59, 27 மே 2012 (UTC)
1. மிகவும் அவசியமான ஒன்று. விக்கிசெய்தியிலும் இதனைத் திருத்த வேண்டும்.--Kanags <sup>\உரையாடுக</sup> 21:20, 27 மே 2012 (UTC)
1. தொடர்ந்து, பலநுட்பங்களால், பட்டையை தீட்டுறிங்க!மிக்க நன்றி.
1. மதனாகரன் (பேச்சு) 12:49, 30 மே 2012 (UTC)

**குறிப்பு**  

- நன்றி கனக்ஸ். தமிழ் விக்கிசெய்தி, விக்கிநூல்கள், விக்கிமூலம் ஆகிய திட்டங்களுக்கு மாற்ற வழு 37154 பதிந்துள்ளேன். ஸ்ரீகாந்த் (பேச்சு) 05:26, 28 மே 2012 (UTC)
- :bugzilla:37277 பதியப்பட்டது. நன்றி ஸ்ரீகாந்த் (பேச்சு) 17:14, 1 சூன் 2012 (UTC)
- ஸ்ரீகாந்த் (பேச்சு) 20:08, 1 சூன் 2012 (UTC)
# விக்கிப்பீடியா:நுட்ப மாற்ற வாக்கெடுப்பு/கட்டுரைப் பின்னூட்டக் கருவி நிறுவுதல்

**கட்டுரைப் பின்னூட்டக் கருவி** (Article Feedback Tool) என்பது விக்கிப்பீடியாவை படிப்பவர்கள் கட்டுரைகளை மேம்படுத்த உதவும் வகையில் பின்னூட்டம் அளிக்க ஒரு வாய்ப்பை அளிக்கும் கருவி.  

பார்க்க:  

- Wikipedia:AFTV5
- Wikipedia:Article_Feedback/Help

## சிறப்புகள்
- பக்கங்களில் பயனர் (படிப்பவர்) எதிர்பார்த்த தகவல் இருந்ததா, இல்லையெனில் என்ன குறை என்பதைத் தெரிவிக்க உதவுகிறது.
- பின்னூட்டங்களைச் சிறப்பு பக்கம் வாயிலாகத் தான் பார்க்க இயலும். எனவே, வலைப்பதிவு பின்னூட்டத்திலிருந்து இது வேறுபடுகிறது.
  - ஆங்கில விக்கியில் அனைத்துப் பின்னூட்டங்கள்
  - Golden-crowned_Sparrow கட்டுரைக்கான பின்னூட்டங்கள்
- பின்னூட்டங்கள் கட்டுரைப் பங்களிப்பாளர்களுக்கு கட்டுரையை மேம்படுத்த துருப்புச் சீட்டுகளைத் தரும்.
- விசமப் பின்னூட்டங்களை மறைக்க / நீக்கிவிட வசதியுண்டு.
- படிப்பவரின் நேரடிப் பின்னூட்டம் பெறுவது மட்டுமின்றி இறுதியில் அவரைக் கட்டுரையைத் தொகுக்கவும் அழைக்கும்.
- மொழிபெயர்ப்புகள் தயார் (நன்றி சண்முகம் :))

## பரிந்துரை
ஆங்கில விக்கியில் இப்பொழுது தேர்ந்தெடுக்கப்பட்ட 10% கட்டுரைகளுக்கு 95% பக்கப்பார்வைக்கு இந்த கருவி தென்படும். நம் தமிழ் விக்கியில் :  

## கருத்துக்கள்
//நம் தமிழ் விக்கியில் [[:  

இயலுமானால், கூடுதலாகப் பார்க்கப்படும் முதல் 1000 (~2% )கட்டுரைகளுக்கும் இந்தக் கருவியை இடலாம். இதன் மூலம் பெருவாரியான வாசகர்களிடம் கருத்து கேட்கவும் அதன் மூலம் அதிகம் பார்வையிடப்படும் பக்கங்களை மேம்படுத்தவும் வாய்ப்பாக இருக்கும். இதை [[பரெட்டோ விதி அடிப்படையில் அணுகலாம். --இரவி (பேச்சு) 08:18, 25 சூலை 2012 (UTC)  

## வாக்கெடுப்பு
- துவக்கம் : 20 ஜூலை 2012 09:30 UTC.
- நிறைவு : 27 ஜூலை 2012 09:30 UTC.

- ஸ்‌ரீகாந்த் (பேச்சு) 09:31, 20 சூலை 2012 (UTC)
- **<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 09:42, 20 சூலை 2012 (UTC)
- --தென்காசி சுப்பிரமணியன் (பேச்சு) 09:49, 20 சூலை 2012 (UTC)
- --தேனி. மு. சுப்பிரமணி.<sup>/உரையாடுக</sup>. 10:32, 20 சூலை 2012 (UTC)
- Anton (பேச்சு) 10:58, 20 சூலை 2012 (UTC)
- மதனாகரன் (பேச்சு) 15:25, 20 சூலை 2012 (UTC)
- --குறும்பன் (பேச்சு) 18:22, 20 சூலை 2012 (UTC)
- --Kanags <sup>\உரையாடுக</sup> 23:01, 20 சூலை 2012 (UTC)
- --<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 23:26, 20 சூலை 2012 (UTC)<small>(நமக்கு மிக அவசியமான, துலாக்கோலை அமைத்தமைக்கு நன்றிங்க)</small>
- --மரு. பெ. கார்த்திகேயன் (karthi.dr) (பேச்சு) 01:40, 21 சூலை 2012 (UTC)
- --மணியன் (பேச்சு) 02:12, 21 சூலை 2012 (UTC)
- --Sank (பேச்சு) 07:47, 21 சூலை 2012 (UTC)
- --கி. கார்த்திகேயன் (பேச்சு) 09:48, 23 சூலை 2012 (UTC)
# நிலம் புகும் சொற்கள் (நூல்)



**நிலம் புகும் சொற்கள்** எனும் கவிதை நூல் டெம்மி அளவில் 80 பக்கங்களைக் கொண்ட ஒரு நூல். இது திருச்சி, உயிர் எழுத்து பதிப்பகம் வழியாக வெளியிடப்பட்டுள்ளது.  

## நூலாசிரியர்

இந்நூலின் ஆசிரியர் சக்தி ஜோதி. இவர் தேனி மாவட்டத்திலுள்ள அனுமந்தன்பட்டி எனும் ஊரில் பிறந்து, திண்டுக்கல் மாவட்டம், அய்யம்பாளையம் எனும் ஊரில் வசித்து வருபவர். உயிர் எழுத்து, காலச்சுவடு, தீராநதி, புதியபார்வை போன்ற இலக்கிய இதழ்களில் இவரது கவிதைகள் அடிக்கடி இடம் பெற்று வருகின்றன.  

## அணிந்துரை

இக்கவிதை நூலுக்கு சாகித்ய அகாதமி விருது பெற்ற எழுத்தாளர் பிரபஞ்சன் அணிந்துரை எழுதியிருக்கிறார்.  

## உள்ளடக்கம்

இந்நூலில் நூலாசிரியர் எழுதிய 50 புதுக்கவிதைகள் இடம் பெற்றிருக்கின்றன.
# கடலோடு இசைத்தல் (நூல்)



**கடலோடு இசைத்தல்** எனும் கவிதை நூல் டெம்மி அளவில் 78 பக்கங்களைக் கொண்ட ஒரு நூல். இது திருச்சி, உயிர் எழுத்து பதிப்பகம் வழியாக வெளியிடப்பட்டுள்ளது.  

## நூலாசிரியர்

தேனி மாவட்டத்திலுள்ள அனுமந்தன்பட்டி எனும் ஊரில் பிறந்து, திண்டுக்கல் மாவட்டம், அய்யம்பாளையம் எனும் ஊரில் வசித்து வருபவர். உயிர் எழுத்து, காலச்சுவடு, தீராநதி, புதியபார்வை போன்ற இலக்கிய இதழ்களில் இவரது கவிதைகள் அடிக்கடி இடம் பெற்று வருகின்றன.  

## அணிந்துரை

இக்கவிதை நூலுக்கு சாகித்ய அகாதமி விருது பெற்ற எழுத்தாளர் நாஞ்சில் நாடன் அணிந்துரை எழுதியிருக்கிறார்.  

## உள்ளடக்கம்

இந்நூலில் நூலாசிரியர் எழுதிய 52 புதுக்கவிதைகள் இடம் பெற்றிருக்கின்றன.
# எனக்கான ஆகாயம் (நூல்)



**எனக்கான ஆகாயம்** எனும் கவிதை நூல் டெம்மி அளவில், சர்வதேசத் தர புத்தக எண் கொண்டு 78 பக்கங்களில் திருச்சி, உயிர் எழுத்து பதிப்பகம் வழியாக வெளியிடப்பட்டுள்ளது.  

## நூலாசிரியர்

தேனி மாவட்டத்திலுள்ள அனுமந்தன்பட்டி எனும் ஊரில் பிறந்து, திண்டுக்கல் மாவட்டம், அய்யம்பாளையம் எனும் ஊரில் வசித்து வருபவர். உயிர் எழுத்து, காலச்சுவடு, தீராநதி, புதியபார்வை போன்ற இலக்கிய இதழ்களில் இவரது கவிதைகள் அடிக்கடி இடம் பெற்று வருகின்றன.  

## அணிந்துரை

இக்கவிதை நூலுக்கு திருநெல்வேலியைச் சேர்ந்த கல்யாண்ஜி என்கிற வண்ணதாசன் அணிந்துரை எழுதியிருக்கிறார்.  

## உள்ளடக்கம்

இந்நூலில் நூலாசிரியர் எழுதிய 55 புதுக்கவிதைகள் இடம் பெற்றிருக்கின்றன.
# தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது)



**தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது)** (சிப்காட்) என்பது தமிழ்நாடு அரசின் கீழ் இயங்கும் ஒரு பொதுத்துறை நிறுவனமாகும். இந்நிறுவனம் தமிழ்நாட்டின் சிறு, குறு மற்றும் உயர் தர தொழிற் பிரிவுகளுக்கு முதல் வித்தாக அமைகிறது. இதன் துவக்கதாரரும் முழு பங்குதாரரும் தமிழ்நாடு அரசு மட்டுமே.  

கீழ்க்கண்ட இடங்களில் 16 சிப்காட் தொழிற் வளாகங்கள் உள்ளன  

1. பர்கூர்
1. இருங்காட்டுக்கோட்டை
1. புதுக்கோட்டை
1. செய்யாறு
1. மானாமதுரை
1. இராணிப்பேட்டை
1. கடலூர்
1. நிலக்கோட்டை
1. சிறுசேரி
1. கங்கைகொண்டான்
1. ஒரகடம்
1. திருப்பெரும்புதூர் (ஸ்ரீபெரும்புதூர்)
1. கும்மிடிப்பூண்டி
1. பெருந்துறை
1. தூத்துக்குடி
1. ஓசூர்

- தர்மபுரி மற்றும் திருவண்ணாமலை ஆகிய இடங்களில் சிப்காட் தொழிற் வளாகங்கள் உருவாக்கப்பட உள்ளன.
# வடக்கு வாசல் செல்வி அம்மன்


இல்லத்துப் பிள்ளைமார் சமுதாயத்திற்கு உடமையான வடக்கு வாசல் செல்வி அம்மன் கோயில்]]  
**வடக்கு வாசல் செல்வி அம்மன்** ஒரு நாட்டுப்புற காவல் தெய்வம். வடக்கு வாசல் செல்வி அம்மனை திருநெல்வேலி மாவட்டத்தில் வழிபடுகின்றனர். இந்த அம்மன், சில குறிப்பிட்ட சமூகங்களின் குலதெய்வம் ஆகும்.  

## நிம்பிக்கையும் அறிஞர்களின் பார்வையும்

சக்தியின் வடிவமாக தெய்வமாகிவிட்டதாக நம்பிக்கை நிலவுகிறது.  

தமிழகத்திற்கு வடக்கே விந்திய மலை அடியில் அமர்ந்து உள்ளே புகும் எதிரிகளை விழுங்கும் தெய்வம் என்று போராசிரியர் ஆறுமுக தமிழன் கூறுகிறார்.  

## புராணக் கதை

அம்பிகை, காவல் தெய்வமான காளி அம்சத்தோடு வடக்குவாசல் செல்வியம்மன், நீலகண்டேஸ்வரி என்னும் இருவித கோலங்களில் கடையநல்லூரில் அருள்பாலிக்கிறாள்.  

தேவர் தலைவனான இந்திரன், கவுதமரின் மனைவியான அகலிகை மீது ஆசை கொண்டான். ஒருநாள், நள்ளிரவில் சேவல் வடிவெடுத்து கூவினான். பொழுது புலர்ந்தது என எண்ணிய முனிவர், காலைநேர அனுஷ்டானத்திற்காக கிளம்பினார். இதைப் பயன்படுத்திக் கொண்ட இந்திரன், கவுதமரின் வடிவில் சென்று அகலிகையை ஏமாற்றினான். விஷயமறிந்த  
முனிவர், இந்திரன் உடம்பெங்கும் கண்ணாகும்படி சபித்தார். சாபம் தீர இந்திரன் யாத்திரை புறப்பட்டான். பூலோகத்தில் அர்ஜுனபுரி என்னும் (வீரகேரளம்புதூர்  

) தலத்தை அடைந்தான். அங்கு நீலமணிநாதர், அருணாசலேஸ்வரர் என்னும் இரு சிவலிங்கங்களை பிரதிஷ்டை செய்து வழிபட்டான். அப்பகுதியின் ஈசானபாகமான வடகிழக்கில் குளம் ஒன்றை வெட்டினான்.  

நீலமணிநாதரின் வடபுறத்தில், அம்பாளை வடக்குவாசல் செல்வி என்னும் பெயரில் நிர்மாணித்து பூஜித்தான். இவர்களை வணங்கி சாப விமோசனம் பெற்றான்.  

வடக்குவாசல் செல்வியம்மன் பெயருக்கேற்றாற் போல் ஊரின் வடபுறத்தில், அமைந்துள்ளது. பத்ரகாளி அம்சத்தோடு செல்வியம்மனும், சக்தி அம்சத்தோடு நீலகண்டேஸ்வரி அம்மனும் வீற்றிருக்கின்றனர். செல்வியம்மனுக்கு "உத்ரதுவார பாலினி' என்ற பெயரும் உண்டு. எதிரெதிர் சந்நிதிகளில் இரு அம்மன்களும் இருக்கின்றனர். செல்வியம்மன் அசுர சக்தியை அழித்து பக்தர்களைக் காக்கும் விதத்தில் வலக்கையில் திரிசூலம் ஏந்தியிருக்கிறாள். இடக்கரத்தில் விபூதி கொப்பரை உள்ளது. தீராத பழிபாவத்தில் இருந்து பக்தர்களைக்காப்பதில்நிகரற்றவளாகத் திகழ்கிறாள்.  

## குறிப்பிடத்தக்க கோயில் உள்ள ஊர்கள்
- கடையநல்லூர்
அருவியூர் காளாப்பூர்  
- விக்கிரமசிங்கபுரம்
- மறுகால் குறிச்சி
- வீரகேரளம்புதூர்

## திருவிழாக் காலங்கள்
தை மாதம் மூன்றாம் செவ்வாய் அன்றும் அதற்கு அடுத்த தினமும் (புதன்கிழமை) 'கோயில் கொடை' நடத்தப்படும். விழாவிற்கு முதல்நாள் லலிதா சகஸ்ரநாம அர்ச்சனையும், குங்கும அபிஷேகமும் நடத்துவர். செவ்வாயன்று மதியம் வரை தொடர் அபிஷேகம் நடக்கும். செவ்வாய் அன்று இரவு தொடங்கி அதிகாலை வரை 'சாமக் கொடை' நடக்கிறது. இரவு 11 மணிக்கு அம்மனுக்கு சந்தன அலங்காரம் செய்வர்.  

சாமக் கொடையின்போது 'ஆடு பலியிடுதலும்', 'அசைவப் படையலும்' நடைமுறையில் இக்கோவில்களிலும் உள்ளது.  
இந்த வழிபாடு, அம்மனுக்கு அல்ல; அம்மனின் காலடியில் கிடக்கும் அரக்கனுக்கு என்று சொல்லப்படுகிறது.  

தீப்பந்தம் ஏந்தி, சாமி 'வேட்டைக்குப் போகுதல்', சாமி 'குறி சொல்லுதல்' போன்ற நம்பிக்கைச் செயல்பாடுகளும் இக்கோவில்களில் நடைமுறையில் உள்ளது. பொங்கல் வைத்தல், மாவிளக்கு வழிபாடு போன்றவையும் நடைமுறையில் உள்ளது.  

புதனன்று காலை தொடங்கி மதியம் வரை 'பகல் கொடை' நடக்கிறது. வேண்டுதல் நிறைவேறிய பக்தர்கள் மாவிளக்கு, உருவம் செலுத்துவது போன்ற நேர்ச்சைகளைச் செலுத்துவர்.  

## சிறப்பு தினங்கள்
அனைத்து செவ்வாய், வெள்ளிக்கிழமைகளில் சிறப்பு வழிபாடு நடைபெறுகிறது.
# கன்னிவன புராணம்

**கன்னிவன புராணம்** என்னும் நூல் வீரைப் பரசமய கோளரி மாமுனி என்பவரால் பாடப்பட்டது. இந்த முனிவர் பூம்புலியூர் நாடகம் என்னும் நூலும் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர். இந்த நூல்களின் பெயர்களைக் கல்வெட்டுகளிலிருந்து மட்டுமே அறியமுடிகிறது. நூல் கிடைக்கவில்லை.  

## அடிக்குறிப்பு
# புலியூர் நாடகம்

**புலியூர் நாடகம்** என்னும் நூல் ‘வீரைப் பரசமய கோனேரி மாமுனி’ என்பவரால் பாடப்பட்டது. இந்த முனிவர் கன்னிவன புராணம் என்னும் நூலும் பாடியுள்ளார். இவர் பன்னிரண்டாம் நூற்றாண்டில் வாழ்ந்த செயங்கொண்டார் காலத்தவர்.  

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம், 2005
# கனவகுப்பு

**கனவகுப்பு** என்னும் நூல் அருணகிரிநாதர் பாடினார் என அடைவாக்கப்பட்டுள்ளது. அருணகிரிநாதர் 18 திருவகுப்புகள் பாடியுள்ளார். இதனைக் கருத்தில் கொண்டு இதனையும் அருணகிரிநாதர் பாடினார் என்றனர்.  

கனவகுப்பு நீண்டதொரு சந்தநூல். இதில் சாளுவத் திருமலைராயன் குறிப்பிடப்பட்டுள்ளான். இவன் காளமேகப் புலவரைப் போற்றிப் பாதுகாத்தவன். இவர்களது காலம் 15 ஆம் நூற்றாண்டு. அருணகிரிநாதரும் இதே நூற்றாண்டுதான் என்றாலும் திருமலைராயன் குறிப்பை உள்ளத்தில் கொண்டு இதனைக் காளமேகப்பலவர் பாடினார் எனக் கருதலாம்.  

## அடிக்குறிப்பு
# திருமலைராயன்

திருமலைராயன் என்பவன் ஒரு வள்ளல். அரசன். சாளுக்கிய சோழர் மரபில் வந்தவன். காளமேகப் புலவரைப் போற்றிப் பாதுகாத்தவன். காலம் 15 ஆம் நூற்றாண்டு. காளமேகப் புலவரின் பாடலொன்றில் இது கூறப்படிவதைக் காணலாம்.  
:பெரியவிட மேசேரும் பித்தர் முடியேறும்  
:அரியுண்ணும் உப்புமேல் ஆடும் – எரிகுணமாம்  
:தேம்பொழியும் சோலைத் திருமலைரா யன்வரையில்  
:பாம்புமெலு மிச்சம் பழம்.  
## அடிக்குறிப்பு
# பிளாபல்


**பிளாபல்** (/fəˈlɑːfəl/; ஆங்கிலம்: Falafel; அரபு: فلافل&lrm;) என்பது கொண்டைக் கடலையை அரைத்து பல்வேறு சுவைப்பொருட்களைச் சேர்த்து மோதகம் போன்ற வடிவில் தட்டி பொரித்து செய்யப்படும் ஒரு மத்தியகிழக்கு உணவு ஆகும். இதை பீற்ரா எனப்படும் ஒரு வகை ரொட்யை பை போன்று அமைத்து அதற்கு பிளாபிலையும் பல்வேறு பிற மரக்கறிகளையும் சேர்த்துத் தருவர். இவற்றோடு தகினீ எனப்படு எள்ளினால் செய்த சுவைச்சாறு, உறைப்புச் சாறு, உள்ளிச் சாறு போன்றவற்றையும் சேர்த்துத் தருவர்.
# இராமசாமி

**இராமசாமி** அல்லது **ராமசாமி** என்ற பெயரில் உள்ள கட்டுரைகள்:  

;அரசியல்வாதிகள்  
- ஈ. வெ. இராமசாமி, தந்தை பெரியார்
- நாத்திகம் பி. இராமசாமி, பகுத்தறிவாளர்
- திரிபுரனேனி இராமசாமி, ஆந்திரப் பகுத்தறிவாளர்
- பெசுட்டு செ. இராமசாமி, தமிழக அரசியல்வாதி
- க. ரா. இராமசாமி, அரசியல்வாதி
- ஆற்காடு ராமசாமி முதலியார், அரசியல்வாதி
- எஸ். எஸ். ராமசாமி படையாச்சி, அரசியல்வாதி
- சோ ராமசாமி, அரசியல்வாதி, பத்திரிகையாளர், நடிகர்
- ஓமந்தூர் ராமசாமி ரெட்டியார், அரசியல்வாதி
- சுப்பிரமணியன் ராமசாமி, அரசியல்வாதி
- என். ஜி. ராமசாமி, இந்திய விடுதலைப்போராட்ட வீரர்
- ஆல்பர்ட் ராமசாமி, அரசியல்வாதி
- எஸ். ராமசாமி நாயுடு, தமிழக அரசியல்வாதி
- தாண்டவராயபுரம் ராமசாமி பச்சமுத்து, தமிழக அரசியல்வாதி
- எம். ஏ. எம். ராமசாமி, இந்தியத் தொழிலதிபர், அரசியல்வாதி
- இராமசாமி பழனிச்சாமி, மலேசிய அரசியல்வாதி

;எழுத்தாளர்கள்  
- பாக்கியம் ராமசாமி, எழுத்தாளர்
- இராமசாமி சிவன், தமிழிசை அறிஞர்
- வசுமதி இராமசாமி, எழுத்தாளர்
- சுந்தர ராமசாமி, எழுத்தாளர்
- வ. ராமசாமி, எழுத்தாளர், தமிழறிஞர்
- வே. ராமசாமி, பாடலாசிரியர், எழுத்தாளர்

;நடிகர்கள்  
- வி. கே. ராமசாமி, நடிகர்
- கே. ஆர். ராமசாமி, நடிகர்

;வேறு நபர்கள்  
- டிராபிக் ராமசாமி, பொதுநலசேவகர்

;வேறு  
- திரு. இராமசாமி நினைவுப் பல்கலைக்கழகம்
- நா. ப. இராமசாமி நூலகம்
- சர் இராமசாமி முதலியார் மேல்நிலைப் பள்ளி
- இராமசாமி தமிழ்க் கல்லூரி
# மொமொ (உணவு)


**மோமோ** என்பது ஒரு வகையான சிற்றுண்டி தின்பண்டம் ஆகும். இது ஒரு பிரபலாமான திபெத்திய, நேப்பாளிய உணவு ஆகும். 'மோமோ'சை செய்வதற்கு மாவு, நீர் அப்பச்சோடா ஆகியவற்றை கலந்து மோதகம் அல்லது கொழுக்கட்டை வடிவிலான பைகளைச் செய்து, அதற்குள் இறைச்சியை அல்லது மரக்கறிகளை இட்டு, இந்த மோதகத்தை இறைச்சி/தக்காளிப் பழச் சாற்றிலன் மேல் அவியவிடுவர். சிலர் இவற்றை பொரித்தும் எடுப்பர். இவை சட்னி அல்லது சம்பல் போன்றவற்றுடோடு சேர்த்து உண்ணப்படும்.
# ஒருங்குறியக் கூட்டமைப்பு

**ஒருங்குறியக் கூட்டமைப்பு**(ஆங்கிலம்:Unicode Consortium (Unicode Inc.) என்பது ஒருங்குறியத் தரத்தைப் பேணுவதற்காக, உருவாக்கப்பட்ட இலாப நோக்கற்ற அமைப்பாகும். பல்வகை வேறுபாடுகள் உடைய மொழிகளையும், ஒரே சூழலில் கையாளும் திறனை வளர்ப்பதற்காக, இவ்வமைப்பு செயல்படுகிறது.  

## நோக்கம்
இவ்வமைப்பு தோன்றுவதற்கு முன்பு, ஒவ்வொரு மொழிக்கும், ஒரு குறிப்பிட்ட கணினி எழுத்து முறைமை என பல்வேறு எழுத்து முறைமைகள் இருந்தன. அவை அனைத்தினையும் தன்னுள் அடக்கி, பல்மொழிச்சூழலை வளர்க்கவே, ஒருங்குறி(**U**nicode **T**ransformation **F**ormat (UTF)) ஏற்படுத்தப்பட்டது. இவ்வாறு ஒருங்கிணைத்தலே,இக்கூட்டமைப்பின் இலக்கும், நோக்கமும் ஆகும்.  

சர்வதேசமயப்படுத்தலும் உள்ளூர்மயப்படுத்தலும் என்ற அடிப்படையில், ஒரு கணினியின் மென்மப் பயன்பாடு வெற்றியடைய, ஒருங்குறியக் கூட்டமைப்பின் செயற்பாடே, மிகமிக முதன்மைத்துவம் வாய்ந்ததாகத் திகழ்கிறது.  

ஒருங்குறியத் தர முறைமையை வளர்க்க, இவ்வமைப்பு அனைத்து உலக தர அமைப்புகளுடன் (:en:Standards organization) இணைந்து  
பணியாற்றுகிறது. ISO/IEC JTC1, W3C, IETF, ECMA போன்ற தர அமைப்புகளுடன், இக்கூட்டமைப்பு இணைந்து பணியாற்றுவது, குறிப்பிடத்தக்கது.
# திலிப் வர்மன்



**திலிப் வர்மன்** ஓரு மலேசியப் பாடகர். இவர் பாடலாசிரியரும் இசையமைப்பாளரும் ஆவார். இவர் மலேசியாவின் பினாங்கு மாநிலத்தில் பிறந்து வளர்ந்தவர். இந்தியப் பின்னணிப் பாடகர்களுடன் ஒப்பிடப்படும் மலேசியத் தமிழ்ப் பாடகரான இவர், தமிழ் இசையமப்பாளர்களான இளையராஜாவுக்கும், ஏ.ஆர்.ரகுமானுக்கும் ரசிகராவார். தனது இசைப் பயணத்தை சிறு மேடை நிகழ்ச்சிகளின் வாயிலாகத் தொடங்கிய திலிப் வர்மனின் பாடல்களில் *கனவெல்லாம் நீதானே* என்ற பாடல் மிகப் புகழ் பெற்றதாகும்.  

மலேசியத் தமிழ்த் திரைப்படங்களான *நவம்பர் 24*, *கண்கள்*, *இவன்தான் ஹீரோ* ஆகிய படங்களுக்கு இசையமைத்துள்ளார். 2007 ஆம் ஆண்டிற்கான மலேசிய இந்திய இசைத் துறை வழங்கிய சிறந்த ஆண் பாடகருக்கான விருதினைப் பெற்றுள்ளார்.  

முன்னாள் மலேசிய அமைச்சர் டத்தோ சிறீ சாமிவேலுவும் இவரது ”கனவுகள் வரும்” பாடல்தொகுப்பிற்கு ஓர் பாடல் எழுதியுள்ளார்.  

2002 ஆம் ஆண்டில்தான் இவரது திறமை அங்கீகரிக்கப்பட்டது எனலாம். ”நவீனம்” என்னும் பாடல்தொகுப்பில் பாடும் வாய்ப்பைப் பெற்றர்.  

திலிப் தனது ”உயிரைத் தொட்டேன்” என்னும் பாடலின் மூலம் மேலும் புகழ் பெற்றார். இந்த பாடலின் சிறந்த இசையின் காரணமாகவும், தரத்தினாலும் ”டி.ஹெச்.ஆர் ராகா மலேசியன் டாப் 10” என்ற நிகழ்ச்சியில் நீண்ட நாட்களாக ஒலிபரப்பப்பட்டது.  

மாபெரும் வெற்றிபெற்ற ”கனவெல்லாம்” என்னும் இசைக்கோவைக்குப் பிறகு ”மீண்டும் மீண்டும்” என்னும் இசைக்கோவையைத் துவங்கினார். இந்த இசைக்கோவையை இந்தியப் பாடகருடன் இந்தியாவில் பாடியுள்ளார்.
# நாற்பா

தமிழில் உள்ள பழம்பாடல்களைத் தொல்காப்பியமும் யாப்பருங்கலக்காரிகையும் நான்கு வகையாகப் பகுத்துக் காட்டுகின்றன.  
## பா
1. வெண்பா
1. ஆசிரியப்பா
1. கலிப்பா
1. வஞ்சிப்பா
என்பன அவை.  
## பாவினம்
யாப்பருங்கலக்காரிகை இந்தப் பாக்களின் இனங்கள் என  
1. தாழிசை (குறட்தாழிசை, வெண்டாழிசை), (ஆசிரியத் தாழிசை), (கலித்தாழிசை), (வஞ்சித்தாழிசை)
1. துறை (வெண்டுறை, வெண்செந்துறை), (ஆசிரியத்துறை), (கலித்துறை), (வஞ்சித்துறை)
1. விருத்தம் (வெளிவிருத்தம்), (ஆசிரிய விருத்தம்), (கலிவிருத்தம்), (வஞ்சி விருத்தம்)
என்னும் பாகுபாடுகளை விரித்துக்கொள்கிறது.
# சன்யாசிப்புடவுக் கல்வெட்டு


**சன்யாசிப் புடவுக் கல்வெட்டு** என்பது குற்றால மலையிலுள்ள தேனருவி பக்கத்தில் சன்யாசிப் புடவு என்னும் இயற்கைக் குகையில் கண்டுபிடிக்கப்பட்ட 2500 வருடங்களுக்கு முற்பட்ட கல்வெட்டு. இதில் காணப்படும் எழுத்துக்கள் சில மூலப் பிராமி எழுத்துக்கள் போல் இருந்தாலும் இதைக் கல்வெட்டு ஆய்வாளர்களால் முழுவதுமாகப் படிக்க இயலவில்லை.  

இதிலுள்ள எழுத்துகளில் சில கி.மு. மூன்றாம் நூற்றாண்டைச் சேர்ந்தது போல் தெரிந்தாலும் மற்றவை கி.மு. மூன்றாம் நூற்றாண்டைச் சேர்ந்த மாங்குளம் கல்வெட்டுகளிலுள்ள எழுத்துக்களுடன் பொருந்தாததால் இதை அக்கல்வெட்டுகளுக்கு முந்தியவையாகவே கொண்டுள்ளனர். இதன் மாதிரி குற்றாலம் தொல்லியல் அருங்காட்சியகத்தில் உள்ளது.  

## அரப்பன் நாகரிகத்தின் மூலக்கல்வெட்டு
இதை முதலில் 1911ஆம் ஆண்டில் பிரித்தானிய நடுவணரசு படி எடுத்தது. அப்போது இருந்த வசதிக்கு அதை படிக்க முடியாத எழுத்துக்கள் என அறிவித்தனர். ஆனால் இவ்வெழுத்துக்களை அரப்பன் கால உருவ எழுத்துக்கள் நிலையான எழுத்துக்களாக வளர்ச்சி பெற்ற காலத்துக்கு முன் வழக்கிலிருந்த எழுத்துக்களாக இருக்கலாம் என்று சிலர் கருதுகின்றனர்.  

## இதனையும் காண்க
- பண்டைய இந்தியக் கல்வெட்டுக்கள்
## மேற்கோள்களும் குறிப்புகளும்

## மூலம்
- குற்றாலம் தொல்லியல் அருங்காட்சியகத்தில் உள்ள அறிவிப்புப்பலகை.
# வெண்டுறை

**வெண்டுறை** (வெண்பாத் துறை) என்னும் நாற்பாப் பாவின வகையை யாப்பருங்கலம், யாப்பருங்கலக்காரிகை என்னும் யாப்பியல் இலக்கண நூல்கள் வகைப்படுத்திக் காட்டுகின்றன.  
- மூன்றடி முதல் ஏழடி வரை அடிகள் கொண்ட பாடலாக இருக்கும்.
- முதலில் வரும் அடியின் சீர் எண்ணிக்கை பின் வரும் அடிகளில் குறைந்திருக்கும்.
- முதலில் வரும் சில அடிகள் ஓர் ஓசை அமைப்பிலும் பின்னர் வரும் அடிகள் வேறு ஓர் ஓசை அமைப்பிலும் வந்தால் அது **வேற்றொலி வெண்டுறை** எனப்படும்.எல்லா அடியும் ஒரே மாதிரியான ஓசை அமைப்பில் வந்தால் அது **ஓரொலி வெண்டுறை** எனப்படும். (வெண்[பா] + துறை = வெண்டுறை)

;எடுத்துக்காட்டுப் பாடல்  
:தாளாளர் அல்லாதார் தாம்பலர் ஆயக்கால் என்னாம் என்னாம்  
:ஆளியைக் கண்டஞ்சி யானைதன் கோடிரண்டும்  
:பீலிபோல் சாய்ந்துவிழும் பிளிற்றி ஆங்கே.  

மூன்றடியாய், முதலடியை விடப் பின்னிரண்டடிகளும் இருசீர் குறைந்து வருவதால் இது வெண்டுறையாகும். பாடல் முழுதும் ஒரே ஓசையமைப்பில் (ஒரே மாதிரிச் சீர்கள்) உள்ளமையால் இது ஓரொலி வெண்டுறை.  

## அடிக்குறிப்புகள்
# உறங்குநிலையில் திடுக்கம்

**உறங்குநிலையில் திடுக்கம்** (*hypnic jerk*) என்பது பலருக்கும் உறங்கச் செல்லும்போது அரைத்தூக்கத்தில் அவ்வப்போது நிகழும் ஒரு விளைவாகும். ஆழ்நிலைத்தூக்கத்துக்குச் செல்லும் முன்னர் உடல் தசைகள் தளர்வதால் ஏற்படும் இழுப்பினால் சுண்டித் திடுக்கிடுகிறது. இத்தகைய அதிர்ப்பு நிகழும்போது பல வேளைகளில் விழுவது போன்ற உணர்வோ "'கனவோ" ஏற்பட்டு விழித்துக் கொள்வர். ஒழுங்கான தூக்க நேரங்களைப் பின்பற்றாதவர்களிடையே இது கூடுதலாக நிகழ்கிறது.  

## ஆறு

பொதுவாகவே உறங்கச் செல்லும்போது உடலில் ஏற்படும் மாற்றங்களான மூச்சு குறைவது, உடல் வெப்பம் தணிவது போலவேதான் இவ்விளைவும் ஏற்படுவதாகக் கருதுகின்றனர். சில அறிஞர்கள் உறக்கத்துக்குச் செல்லும்போது தசைகள் திடீரென இறுக்கம் தளர்வதால் மூளைக்கு விழுவதைப் போன்ற உணர்வு ஏற்படுகிறது என்றும் விழுவதை விரைந்து தவிர்க்க முனையும்போது சுண்டி இழுப்பதாகவும் கருதுகின்றனர். இத்தகைய நிகழ்வுகளின்போது விழுவதைப் போலக் கனாக் காண்பதையும் சுட்டுகின்றனர். (ஆழ்நிலைத்தூக்கத்துக்கு முன்னர் வருவதால் அவை மெய்யான கனவுகள் இல்லை என நம்பப்படுகிறது.) உறக்கம் தொடர்பான மருத்துவத்துக்கான அமெரிக்கக் கழகத்தின்படி கலக்கம், கஃவீன், மன அழுத்தம், மாலைப்பொழுதில் கடுமையான அலுப்பூட்டும் பணிகளைச் செய்வது, சில மருந்துகள், போதைப் பொருட்களை உட்கொள்ளுதல் போன்றவற்றால் உறங்குநிலையில் திடுக்கிடுதல் மிகுதியாகக் கூடும். ஆனால், சிலர் அடிக்கடி திடுக்கிட்டு விழித்துக் கொள்ளுவதால் அச்சமும் தூக்கமின்மையும் ஏற்படுகிறது. அதனால் இவ்வகையான திடுக்கம் மேலும் அடிக்கடி நிகழும் வாய்ப்பும் உண்டாகிறது.
# 2012 அவுரோரா துப்பாக்கிச் சூடு


20 சூலை 2012 அன்று ஒரு ஆயுததாரியால் த டார்க் நைட் ரைசஸ் என்ற திரைப்படம் திரையிடப்பட்டுக் கொண்டிருந்த அமெரிக்காவின் கொலராடோ மாநிலத்திலுள்ள அவுரோரா எனுமிடத்திடத்திலுள்ள ஓர் படமாளிகை மீது நடத்தப்பட்ட துப்பாக்கிச் சூட்டில் 12 பேர் கொல்லப்பட்டும், 58 பேர் காயமடைந்தனர். பாதுகாப்புக் கவசம் அணிந்திருந்த தனியொரு ஆயுததாரி படமாளிகையினுள் நுழைந்து புகை கைக்குண்டுகளினால் தாக்கிவிட்டு பலவித துப்பாக்கிகளினாலும் தாக்குதல் நடத்தினார். சமகால அமெரிக்க வரலாற்றில் இது பயங்கரமான பொருந்திரள் கொலையும் உலகளாவிய ஊடகங்களில் இத்தாக்குதல் முக்கிய இடத்தையும் பிடித்தது.  

## தாக்குதலுக்குள்ளானோர்
10 பேர் சம்பவ இடத்தில் மரணமடைய, 2 பேர் உள்ளூர் வைத்தியசாலையில் மரணமடைந்தனர்
# கோந்தைப்பிட்டி மீன்பிடித்துறைப் பிரச்சினை


**கோந்தைப்பிட்டி மீன்பிடித்துறைப் பிரச்சினை** என்பது இலங்கையின் வடக்கு மாகாணத்தில் மன்னார் மாவட்டத்தில் கோந்தைப்பிட்டி என்னும் இடத்தில் முஸ்லிம் மீனவர்களுக்கும், தமிழ் மீனவர்களுக்கும் இடையில் 2012 சூலை 16 முதல் இடம்பெற்று வரும் மீன்பிடித்துறை தொடர்பான சர்ச்சையைக் குறிக்கும்  

## பின்னணி
கோந்தைப்பிட்டி என்பது மன்னார் நகரத்தை ஒட்டிய கடற்கரையோரத்தில் அமைந்துள்ள ஒரு சிறிய மீன்பிடித்துறையாகும். இத்துறையை மன்னாரில் உள்ள உப்புக்குளம் என்ற இடத்தைச் சேர்ந்த முஸ்லிம் மீனவர்கள் தமது தொழிலுக்குப் பயன்படுத்தி வந்தனர். ஆயினும், மன்னாரின் விடத்தல் தீவில் இருந்து போர்ச்சூழல் காரணமாக இடம்பெயர்ந்து மன்னார் நகரில் தங்கியிருந்த தமிழ் கத்தோலிக்க மீனவக் குடும்பங்கள் இங்கு தொழில் செய்வதற்கான அனுமதியை முஸ்லிம் மீனவர்கள் வழங்கியிருந்தார்கள்.  

## அமைச்சர் மீது குற்றச்சாட்டு
இந்த ஆர்ப்பாட்டங்களில் ஈடுபட்டிருந்தவர்களுக்குப் பின்னணியில் இலங்கை அமைச்சர் ரிசாட் பதியுதீன் இருந்ததாகக் குற்றம் சாட்டப்பட்டுள்ளது. மன்னார் நீதவானை அமைச்சர் தொலைபேசியில் அழைத்து அவரது தீர்ப்பு பிழையானது ௭ன்றும், இதனால் மன்னார் பற்றி ௭ரியும் ௭ன்று தெரிவித்திருந்ததாகவும் எதிர்க்கட்சி நாடாளுமன்ற உறுப்பினர் ஜோன் அமரதுங்க நாடாளுமன்றத்தில் தெரிவித்திருந்தார். ஆனால், இக்குற்றச்சாட்டை அமைச்சர் ரிசாட் பதியுதீன் மறுத்துள்ளார்.  

## நீதிமன்றங்களில் பணிப்புறக்கணிப்பு
மன்னாரில் நீதிமன்றம் தாக்கப்பட்டமையைக் கண்டித்து 2012 சூலை 20 அன்று இலங்கை முழுவதிலும் உள்ள வழக்கறிஞர்களும், நீதிபதிகளும் பணிப்புறக்கணிப்பு நடவடிக்கையில் இறங்கினார்கள். பல இடங்களிலும் வழக்கறிஞர்களும் ஊழியர்களும் ஆர்ப்பாட்டத்திலும் ஈடுபட்டார்கள்.  

## இலங்கை அரசு நடவடிக்கை
மன்னார் நீதவான் அச்சுறுத்தப்பட்ட சம்பவத்தை வன்மையாக கண்டிப்பதாக இலங்கை நீதி அமைச்சர் ரவூப் ஹக்கீம் தெரிவித்தார். மன்னார் நீதவான் செய்த முறைப்பாடு தொடர்பாக முறையான விசாரணை நடத்துமாறு காவல்துறை மா அதிபருக்கு அரசுத்தலைவர் மகிந்த ராஜபக்ச உத்தரவிட்டுள்ளார்
# மரியம் உசு-சமானி


**மரியம் உசு-சமானி பேகம் சாகிபா** அல்லது **இராசகுமாரி ஈரா குன்வாரி** அல்லது **உருக்மாவதி சாகிபா** அல்லது **அர்கா பாய்** (मारियम उज़-ज़मानी बेगम साहिबा அல்லது राजकुमारी हिरा कुंवरी அல்லது रुक्मावती साहिबा அல்லது हर्खाबाई, பாரசீகம்: مریم الزمانی بیگم صاحبہ) என்பவர் முகலாயப் பேரரசரான அக்பரைத் திருமணம் செய்த பின்பு, முகலாயப் பேரரசி ஆன இராசபுத்திர இளவரசி ஆவார். மரியம் உசு-சமானி ஆம்பெரின் அரசரான பிஹரி மாலின் மூத்த மகளான ஹர்கா பாய் என்ற எயரில் பிறந்தார். இவர் பேரரசர் சகாங்கீரின் தாயும் ஆவார்.  

முகலாய வரலாற்றில் இவர் பெயர் மரியம் உசு-சமானி என்றே பதிவாகியுள்ளது. இதனாலேயே இலாகூரின் அரணமைக்கப்பட்ட நகரத்தில் (இப்போது பாக்கித்தானில் அமைந்துள்ளது.) மரியம் சமானி பேகத்தின் பெயரால் பள்ளிவாசல் ஒன்று கட்டப்பட்டுள்ளது. இந்தப் பள்ளிவாசல் மரியம் உசு-சமானியின் மகனான சகாங்கீரால் கட்டப்பட்டது.  

## வாழ்க்கை
இராசகுமாரி ஈரா குன்வாரி பேரரசர் அக்பரை பெப்ரவரி 6, 1562 இல் இந்தியாவில் இராச்சசுத்தானிலுள்ள சம்பார் எனும் இடத்தில் திருமணம் செய்தார். இவர் பேரரசர் அக்பரின் மூன்றாவது மனைவியும் ஆவார். பேரரசர் அக்பரின் முதலாவது மனைவி உருக்காயா பேகம் , இரண்டாவது மனைவி சலீமா சுல்தான். திருமணத்தின் பின்பு, இராசகுமாரி ஈரா குன்வாரிக்கு மரியம் உசு-சமானி என்ற பெயர் வழங்கப்பட்டது.  

இவர் 1622 ஆம் ஆண்டு இறந்தார்.  

## சோதா பாய்
பேரரசர் அக்பரின் மனைவி, சகாங்கீரின் தாய் சோதா பாய் என்று அறியப்பட்டதாகவும் ஒரு பார்வை உண்டு. சகாங்கீரின் வாழ்க்கை வரலாற்றைக் கூறும் துற்கு-இ-சகாங்கிரி என்ற நூலில் சோதா பாய் என்று யாருமே குறிப்பிடப்படவில்லை. அக்பர்நாமாவிலோ முகலாயர் கால வரலாற்றாதாரங்களிலோ மரியம் உசு-சமானிக்குச் 'சோதா பாய்' என்ற பெயர் பயன்படுத்தப்பட்டதாகத் தகவலில்லை.  

சிரின் மூசுவியின் கருத்துப்படி, 18 ஆம், 19 ஆம் நூற்றாண்டுகளிலேயே வரலாற்று இலக்கியங்களில் பேரரசர் அக்பரின் மனைவியைக் குறிக்கச் 'சோதா பாய்' என்ற பெயர் பயன்படுத்தப்பட்டுள்ளது. இம்தியாசு அகமதின் கருத்துப்படி, பேரரசர் அக்பரின் மனைவிக்குச் 'சோதா அக்பர்' எனும் பெயர் முதன்முறையாக *அன்னல்சு அண்டு ஆண்டிக்குட்டீசு ஆப் இராச்சசுத்தான்* என்ற நூலில் பயன்படுத்தப்பட்டுள்ளது.  

## திரைப்படத்தில்
- சோதா அக்பர் எனும் திரைப்படத்தில் சோதா பாய் பேரரசர் அக்பரின் மனைவியாகக் குறிப்பிடப்பட்டுள்ளார். இத்திரைப்படத்தில் சோதா பாயாக ஐசுவர்யா இராய் நடித்திருந்தார்.
# திறனுள்ள வல்லரசுகள்

s during the 21st century.  

*The list of governments.*  


**திறனுள்ள வல்லரசு** என்பது வல்லரசாக ஊகிக்கப்படும் அல்லது 21ஆம் நுற்றாண்டின் ஒரு நாளில் வல்லரசாக வருவதற்கான செயல்பாட்டில் உள்ள ஒரு நாடு அல்லது அரசியல் மற்றும் பொருளாதார உட்பொருள் ஆகும். தற்போதைய நிலையில் அமெரிக்க ஐக்கிய நாடுகள் மட்டுமே வல்லரசாக இருப்பதற்கான அனைத்து தகுதிகளையும் கொண்டுள்ளதாக பரவலாகக் கருதப்படுகிறது. . பல்வேறு காரணிகளைக் கருத்தில் கொண்டு, பரவலான அளவில் திறனுள்ள வல்லரசுகளாக கருதப்படுபவையாவன, பிரேசில், சீனா, ஐரோப்பிய ஒன்றியம் (a supranational entity), இந்தியா மற்றும் ரஷ்யா, ஆகும். இந்த ஐந்து திறனுள்ள வல்லரசுகளும், அமெரிக்க ஐக்கிய நாடுகளும் சேர்ந்து உலகளவிய மொத்த உள்நாட்டு உற்பத்தியில் (nominal) 66.6 சதவீதமும், உலகளாவிய மொத்த உள்நாட்டு உற்பத்தியில் (PPP) 62.2 சதவீதமும் கொண்டுள்ளன, மேலும் உலகின் மொத்த நிலப்பரப்பில் மூன்றில் ஒரு பங்கிற்கு மேற்பட்ட நிலப் பகுதியையும், உலகின் மக்கள்தொகையில் 50 சதவீதத்திற்கும் மேற்பட்ட மக்கள்தொகையினையும் இந்நாடுகளே கொண்டுள்ளன.  

கடந்த காலங்களில் செய்யப்பட்ட கணிப்புகளும் மிகவும் சரியானதாக இருந்ததில்லை, எடுத்துக்காட்டாக 1980களில் நிறைய அரசியல் மற்றும் பொருளாதார வல்லுனர்கள் ஜப்பான், அதனுடைய அதிக மக்கள்தொகை, மிக அதிக மொத்த உள்நாட்டு உற்பத்தி, அந்த காலகட்டத்தில் அதன் மிக அதிக பொருளாதார வளரச்சி ஆகியவற்றை கொண்டு வல்லரசாகும் என கணித்தனர். . ஆனாலும் இன்றும் 2012ன் படி யப்பான் உலகின் மூன்றாவது மிகப்பெரிய பொருளாதாரத்தையே கொண்டுள்ளது, மேலும் யப்பான் அதன் 1990களின் இழந்த நூற்றாண்டிற்குப் பிறகு குறைவான வளர்ச்சியையே கொண்டுள்ளது, 2000த்தின் தொடக்கத்தில் இருந்து அதன் வயதான மக்கள் தொகையினால் பாதிக்கப்பட்டுள்ளது, இதனால் அதன் வல்லரசாகும் திறன் குறைந்துள்ளது.  

## பிரேசில்
| **பிரேசில் கூட்டாட்சிக் குடியரசு** |
| --- |
| } |
பிரேசில் கூட்டாட்சிக் குடியரசை பல ஆய்வாளர்கள் மற்றும் கல்வியாளர்கள் 21ஆம் நூற்றாண்டின் வல்லரசாகும் திறனுள்ள நாடு என கருதுகின்றனர். லெஸ்லி எலியட் அர்மிஜோ மிக விரைவில் பிரேசில் லத்தீன் அமெரிக்காவின் முதல் வல்லரசாகும் எனக் கூறுகிறார்.  
## இந்தியா

| **இந்தியக் குடியரசு** |
| --- |
| } |
பல்வேறு ஊடக வெளியீட்டாளர்களும், கல்வியாளர்களும் இந்தியக் குடியரசின் வல்லரசாகும் திறனை பற்றி உரையாடியுள்ளன.
# நப்ரொக்சென்



**நப்ரொக்சென்** (Naproxen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக பலவகை மூட்டழற்சியால் ஏற்படும் வலி , காய்ச்சல், மாதவிடாய் வலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.  
இம்மருந்து ஆன்டெஸ்வெல் (Antesvel), ஆர்தொபன்(Arthopan), செனொபிட் ஜெல்(Xenobid Gel) போன்ற வணிகப் பெயர்களில் விற்பனை செய்யப்படுகின்றது. **வேறு வணிகப் பெயர்கள்:** அலேவே (Aleve), அனப்ராக்ஸ் (Anaprox), அன்டல்ஜின் (Antalgin), பிமினக்ஸ் அல்ட்ரா (Feminax Ultra), பிளனக்ஸ் (Flanax), இன்சா (Inza), நல்கேசின் (Nalgesin), நபோசின் (Naposin), நப்றேலன் (Naprelan), நப்ரோகேசிக் (Naprogesic), நப்ரோசின் (Naprosyn), (Narocin) நரோசின் , ப்ரோக்சேன் (Proxen) , சின்பிலெக்ஸ் (Synflex), சேநோபிட் (Xenobid) .  

## மருத்துவப் பயன்பாடு
பொதுவாக தேய்மான மூட்டழற்சி, முடக்குவாத மூட்டழற்சி, தசைநாண் அழற்சி, கீல்வாதம் போன்ற நோய்களுக்கு நப்ரொக்சென் பயன்படுத்தப்படுகின்றது, இவை தவிர வலிமிக்க மாதப்போக்கு போன்றவற்றிற்கும் பயன்படுத்தலாம்.  

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் நெஞ்செரிவு, குடற்புண், வயிற்றுப்போக்கு, மலச்சிக்கல் போன்ற இரையகக் குடலிய விளைவுகள் மற்றும் தலைச்சுற்று, தோல் நமைச்சல், மங்கலான பார்வை, வீக்கம், மூச்சு விடக் கடினம், ஒழுங்கற்ற இதயத்துடிப்பு, காதில் இரைச்சல் ஆகும். இவற்றைத்தவிர மாரடைப்பு, மூளைக் குருதியடைப்பு, ஒவ்வாமை போன்ற கடுமையான பக்க விளைவுகளும் நப்ரொக்சென் பயன்பட்டால் ஏற்படும்.  

## பயன்பாட்டெதிர் நிலைகள்
இம்மருந்து குருதி சம்பந்த நோய்கள், கல்லீரல், சிறுநீரக நோய்கள், குடற்புண், இதயச் செயலிழப்பு, மாரடைப்பு, மூளைக்குருதியடைப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.
# பெனோப்ரோபென்

**பெனோப்ரோபென்** (Fenoprofen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக தசை, மூட்டழற்சியால் ஏற்படும் வலி , காய்ச்சல், வேறு சிறிய அளவிலான வலிகள் போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.  
இம்மருந்து Nalfon போன்ற வணிகப் பெயர்களில் விற்பனை செய்யப்படுகின்றது.  

| வேறு வணிகப் பெயர்கள் |  |
| --- | --- |
| Fenopron. | } |

## மருத்துவப் பயன்பாடு
பொதுவாக முடக்குவாத மூட்டழற்சி போன்ற மூட்டழற்சியால் ஏற்படும் குறைவான, மிதமான வலி, காய்ச்சல் போன்ற நோய்களுக்கு பெனோப்ரோபென் பயன்படுத்தப்படுகின்றது, இவை தவிர தேய்மான மூட்டழற்சி போன்றவற்றிற்கும் பயன்படுத்தலாம்.  

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் சிறுநீரகப்பாதிப்பு, குடற்புண், மலச்சிக்கல் ஆகும். இவற்றைத்தவிர தலைச்சுற்று, தூக்கமின்மை, வியர்த்தல், தோல் அரிப்பு பக்க விளைவுகளும் பெனோப்ரோபென் பயன்பட்டால் ஏற்படும்.  

## பயன்பாட்டெதிர் நிலைகள்
இம்மருந்து குடற்புண், ஒவ்வாமை உள்ளவர்கள் அல்லது சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.
# கீற்றோப்ரோபென்


**கீற்றோப்ரோபென்** (Ketoprofen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக நரம்பு வலி, காய்ச்சல் போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.  
இம்மருந்து Actron, Orudis, Lupiflex, Oruvail போன்ற வணிகப் பெயர்களில் விற்பனை செய்யப்படுகின்றது.  

| வேறு வணிகப் பெயர்கள் |  |
| --- | --- |
| Ketorin, Keto, Ketomex, Profénid, Bi-Profénid,Ketodol, Fastum Gel, Lasonil, Orudis, Actron, Rhofenid. | } |

## மருத்துவப் பயன்பாடு
பொதுவாக பலவகை மூட்டழற்சியால் ஏற்படும் வலி, பல்வலி போன்ற நோய்களுக்கு கீற்றோப்ரோபென் பயன்படுத்தப்படுகின்றது, இவை தவிர களிம்பு, திரவம், தெளிப்பு, அல்லது ஜெல் போன்றவடிவங்களில் தசைவலி மற்றும் நரம்பு சம்பந்தமான வலிகள் போன்றவற்றிற்கும் பயன்படுத்தலாம்.  

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் சிறுநீரகப்பாதிப்பு, குடற்புண், மலச்சிக்கல் ஆகும். இவற்றைத்தவிர ஒவ்வாமை பக்க விளைவுகளும் கீற்றோப்ரோபென் பயன்பட்டால் ஏற்படும்.  

## பயன்பாட்டெதிர் நிலைகள்
இம்மருந்து குடற்புண், ஆஸ்துமா, ஒவ்வாமை உள்ளவர்கள் அல்லது சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.
# இன்டோமெதாசின்

**இன்டோமெதாசின்** (Indometacin) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக பலவகை மூட்டழற்சியால் ஏற்படும் வலி , மாதவிடாய் வலி, தலைவலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து அசிட்டிக் காடிக் கிளைப் பொருள்கள் வகைக்குள் அடங்குகின்றது.  
இம்மருந்து indomethasin போன்ற வணிகப் பெயர்களில் விற்பனை செய்யப்படுகின்றது.  

| வேறு வணிகப் பெயர்கள் |  |
| --- | --- |
| Indocin, Indocid, Indochron E-R,INDOMET and Indocin-SR.. | } |

## மருத்துவப் பயன்பாடு
பொதுவாக திறந்த தமனி நாளம் மூடுதல், தொடர் ஒற்றைத்தலைவலி (Hemicrania continua), ஒற்றைத்தலைவலி, எலும்பு மூட்டுத்தேய்வு, தம்ப முள்ளந்தண்டழற்சி, கீல்வாதம், மாதவிடாய் வலி,முடக்கு வாதம் போன்ற நோய்களுக்கு இன்டோமெதாசின் பயன்படுத்தப்படுகின்றது, இவை தவிர குறைப்பிரவசத்தைத் தாமதமாக்கல், பலவகை மூட்டழற்சியால் ஏற்படும் வலி போன்றவற்றிற்கும் பயன்படுத்தலாம்.  

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் நெஞ்செரிவு, குடற்புண், கருப்பு நிறத்துடன் அல்லது குருதியுடன் வயிற்றுப்போக்கு, மூச்சு விடக் கடினம், குறைவாக சிறுநீர் கழித்தல், தசைச் சோர்வு ஆகும். இவற்றைத்தவிர வயிற்றுப் பொருமல், குருதிக்குழலிய விளைவுகள் (மாரடைப்பு, மூளைக் குருதியடைப்பு), தோல் நமைச்சல், காதில் ரீங்காரம், தலைச்சுற்று பக்க விளைவுகளும் இன்டோமெதாசின் பயன்பட்டால் ஏற்படும்.  

## பயன்பாட்டெதிர் நிலைகள்
இம்மருந்து குடற்புண், ஆஸ்துமா, ஒவ்வாமை உள்ளவர்கள், உயர் குருதி அழுத்தம், கல்லீரல் பாதிப்பு, சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.
# பிரொக்சிகாம்

**பிரொக்சிகாம்** (Piroxicam) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக முடக்குவாத மூட்டழற்சி, எலும்பு மூட்டுத்தேய்வு போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து ஈனோலிக் காடிக் கிளைப் பொருள்கள் வகைக்குள் அடங்குகின்றது.  
இம்மருந்து Feldene, Roxam போன்ற வணிகப் பெயர்களில் விற்பனை செய்யப்படுகின்றது.  

| வேறு வணிகப் பெயர்கள் |  |
| --- | --- |
| Dolonex, Fasden, "Brexidol", "Brexin", "Erazon", "Exipan", "Faxiden", "Felden", "Feldoral", "Flamexin", "Hotemin", "Lubor", "Mobilis", "Pirox von ct", "Proponol", "Reumador", "Roxam", "Sinartrol", "Toricam", "Tracam", "Ugesic", "Veral" and "Vurdon".. | } |

## மருத்துவப் பயன்பாடு
பொதுவாக முடக்குவாத மூட்டழற்சி, எலும்பு மூட்டுத்தேய்வு போன்ற நோய்களுக்கு பிரொக்சிகாம் பயன்படுத்தப்படுகின்றது, இவை தவிர மாதவிடாய் வலி, அறுவைச்சிக்கிச்சையின் பின்னரான வலி போன்றவற்றிற்கும் பயன்படுத்தலாம்.  

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் குடற்புண், இரையகக் குடலியக் குருதிப்போக்கு, கடுமையான தோல் விளைவுகள் (இசுடீபன்-யோன்சன் கூட்டறிகுறி) ஆகும். இவற்றைத்தவிர குருதிக்குழலிய விளைவுகள் (மாரடைப்பு, மூளைக் குருதியடைப்பு), காதில் ரீங்காரம், தலைச்சுற்று, தலைவலி, தோல் சினைப்பு பக்க விளைவுகளும் பிரொக்சிகாம் பயன்பட்டால் ஏற்படும்.  

## பயன்பாட்டெதிர் நிலைகள்
இம்மருந்து குருதி சம்பந்த நோய்கள், ஆஸ்துமா, ஒவ்வாமை உள்ளவர்கள், கல்லீரல், சிறுநீரக நோய்கள், குடற்புண், இதயச் செயலிழப்பு, மாரடைப்பு, மூளைக்குருதியடைப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.
# மெலொக்சிகாம்

**மெலொக்சிகாம்** (Meloxicam) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக முடக்குவாத மூட்டழற்சி, எலும்பு மூட்டுத்தேய்வு போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து ஈனோலிக் காடிக் கிளைப் பொருள்கள் வகைக்குள் அடங்குகின்றது.  
இம்மருந்து Mobic, Movalis, Melox, Melonex, Recoxa போன்ற வணிகப் பெயர்களில் விற்பனை செய்யப்படுகின்றது.  

| வேறு வணிகப் பெயர்கள் |  |
| --- | --- |
| Mobec, Mobicox, Bronax, Tenaron, Ilacox, Mavicam, Melocam, Niflamin, Artriflam.. | } |

## மருத்துவப் பயன்பாடு
பொதுவாக முடக்குவாத மூட்டழற்சி, எலும்பு மூட்டுத்தேய்வு போன்ற நோய்களுக்கு மெலொக்சிகாம் பயன்படுத்தப்படுகின்றது, இவை தவிர காய்ச்சல் போன்றவற்றிற்கும் பயன்படுத்தலாம்.  

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் குடற்புண், இரையகக் குடலியக் குருதிப்போக்கு ஆகும். இவற்றைத்தவிர காதில் ரீங்காரம், குருதிக்குழலிய விளைவுகள் (மாரடைப்பு, மூளைக் குருதியடைப்பு) பக்க விளைவுகளும் மெலொக்சிகாம் பயன்பட்டால் ஏற்படும்.  

## பயன்பாட்டெதிர் நிலைகள்
இம்மருந்து குருதி சம்பந்த நோய்கள், ஆஸ்துமா, ஒவ்வாமை உள்ளவர்கள், கல்லீரல், சிறுநீரக நோய்கள், குடற்புண், இதயச் செயலிழப்பு, மாரடைப்பு, மூளைக்குருதியடைப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.
# மெஃபெனமிக் காடி

**மெஃபெனமிக் காடி** (Mefenamic acid) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக வலி , மாதவிடாய் வலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து ஃபெனமிக் அமிலக் கிளைப் பொருள்கள் வகைக்குள் அடங்குகின்றது.  
இம்மருந்து Mefalth, Mefalth T, Ponstel, Ponstan, Ponstal போன்ற வணிகப் பெயர்களில் விற்பனை செய்யப்படுகின்றது.  

| வேறு வணிகப் பெயர்கள் |  |
| --- | --- |
| Parkemed, Mafepain, Mefamed, Mephadolor, Meftal, Dyfenamic, Potarlon, Dolfenal, Meyerdonal, Alfoxan, Fenagesic, Spiralgin. | } |

## மருத்துவப் பயன்பாடு
பொதுவாக வலி , மாதவிடாய் வலி (வலிமிக்க மாதப்போக்கு) போன்ற நோய்களுக்கு மெஃபெனமிக் காடி பயன்படுத்தப்படுகின்றது, இவை தவிர பலவகை மூட்டழற்சியால் ஏற்படும் வலி போன்றவற்றிற்கும் பயன்படுத்தலாம்.  

## பக்க விளைவுகள்
இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் வாந்தி, தலைவலி, பதட்டம் ஆகும். இவற்றைத்தவிர காதில் ரீங்காரம், வயிற்றுப்போக்கு, தோல் அரிப்பு, பார்வை மங்கல், வயிற்றுப் பொருமல், தூக்கமின்மை பக்க விளைவுகளும் மெஃபெனமிக் காடி பயன்பட்டால் ஏற்படும்.  

## பயன்பாட்டெதிர் நிலைகள்
இம்மருந்து குடற்புண், ஒவ்வாமை உள்ளவர்கள் அல்லது சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.
# செய்யுள் உறுப்பு

**செய்யுள் உறுப்பு**களை இலக்கண நூல்கள் இரண்டு வகைகளாகப் பாகுபடுத்திப் பார்க்கின்றன.  
1. செய்யுள்
1. பாட்டியல்
தொல்காப்பியப் பாகுபாடு இந்த இருவகை நெறிகளையும் வெளிப்படையாகவும், குறிப்பாகவும் உணர்த்துகிறது.  

தொல்காப்பியர் எழுத்து வடிவம் பெற்ற அனைத்து நூல்களையும் ‘செய்யுள்’ என்னும் சொல்லால் குறிப்பிடுகிறார். செய்யுள் பயிர் வளரும் செய்யுள் நிலங்கள் ஏழு எனக் காட்டுகிறார்.  

- செய்யுள் உறுப்பு, தொல்காப்பிய நெறி
- செய்யுள் உறுப்பு, காரிகை நெறி
- பாட்டியல் நெறி
# கணிதவியலாளர்

**கணிதவியலாளர்** என்பவர் கணிதத்தில் பரந்த அறிவுடையவரும், கணிதச் சிக்கல்களைத் தீர்ப்பதற்கு அந்த அறிவைப் பயன்படுத்துபவரும் ஆவார். கணிதம் என்பது எண்கள், தரவுகள், தொகுப்புக்கள், கணியங்கள், அமைப்பு, வெளி, மாதிரிகள், மாற்றம் என்பவற்றோடு தொடர்புடையது.  

தூய கணிதத்துக்குப் புறம்பான சிக்கல்களைத் தீர்க்கும் கணிதவியலாளர் பிரயோக கணிதவியலாளராவார். பிரயோக கணிதவியலாளர்கள் என்போர், தமது சிறப்பு அறிவையும், துறைசார் வழிமுறைகளையும் பயன்படுத்திப் பல்வேறு அறிவியல் துறைகளோடு தொடர்புள்ள கணிதப் பிரச்சினைகளை அணுகும் கணித அறிவியலாளர்கள் ஆவர். பல்வேறுபட்ட பிரச்சினைகளில் துறைசார் கவனத்துடனும், கோட்பாட்டு முறைகளைப் பயன்படுத்தியும், கணித மாதிரிகளை ஆய்வு செய்தல் அவற்றை உருவாக்குதல் போன்ற செயற்பாடுகளில் பிரயோக கணிதவியலாளர்கள் ஈடுபடுகின்றனர்.  

பிரயோக கணிதத் துறையானது அறிவியல், பொறியியல், வணிகம், தொழிற்றுறை போன்றவற்றில் பொதுவாகப் பயன்படுகின்ற கணித முறைகளோடு தொடர்புபட்டது. அதனால், இத்துறைசார் வல்லுனர்களான பிரயோக கணிதவியலாளர்கள், அறிவியல், பொறியியல், வணிகம் என்பவற்றை உட்படுத்திய பல்வேறு கணிதம்சார் செயற்பாடுகளைக் கொண்ட துறைகளில், தமது அறிவைப் பயன்படுத்துகின்றனர்.  

## கல்வி
கணிதம் தொடர்பான கல்வி பள்ளிகளில் கீழ் வகுப்புக்களிலேயே கற்பிக்கப்படுகிறது. ஆனாலும், கணிதவியலாளர் ஆவதற்குத் தேவையான பல்வேறு தலைப்புக்களிலான கல்வி இளநிலைப் பட்டப் படிப்பு மட்டத்திலேயே கற்பிக்கப்படுகிறது. இக்கல்வி பொதுவாகப் பல்கலைக்கழகங்களில் மூன்றாண்டுப் பாடநெறிகளாகக் கற்பிக்கப்படுகிறது. பல பல்கலைக் கழகங்களில் வெளிவாரி மாணவர்களாகவும் பதிவு செய்துகொண்டு தேர்வு எழுதிப் பட்டம் பெற முடியும். தொடர்ந்து கணிதத்தில் தனித்துறை வல்லுனராக விரும்புவோர் முதுநிலைப் பட்டத்துக்கான இரண்டாண்டுப் பாடநெறிகளில் இதற்கான கல்வியைப் பெறுகின்றனர். உரிய தகைமை கொண்டவர்கள் ஆய்வு மாணவர்களாகப் பதிவு செய்துகொண்டு ஆய்வுக் கட்டுரைகளைச் சமர்ப்பித்துக் குறிப்பிட்ட கணிதத் துறைகளில் முனைவர் பட்டத்தையும் பெறமுடியும்.  

## தொழில்கள்
கணிதத் துறையில் இருக்கக்கூடிய தொழில்களிற் சில பின்வருமாறு:  
- கணிதவியலாளர்
- செயலாக்க ஆய்வுப் பகுப்பாய்வாளர்
- கணிதப் புள்ளியியலாளர்
- கணிதத் தொழில்நுட்பவியலாளர்
- பிரயோகப் புள்ளியியலாளர்

## குறிப்பிடத்தக்க கணிதவியலாளர்
உலகின் குறிப்பிடத்தக்க கணிதவியலாளர்களில், யொகான் பர்னோலி, யாக்கோப் பர்னோலி, ஆரியபட்டா, பாசுக்கரா 2, நீலகண்ட சோமையா, ஆன்ட்ரே கொல்மோகோரோவ், அலெக்சான்டர் குரோதென்டீக், யோன் வொன் நியூமன், அலன் டூரிங், கர்ட் கோடெல், அகசுட்டீன் லூயிசு கோச்சி, ஜார்ச் கன்டர், வில்லியம் ரோவான் அமில்ட்டன், கார்ல் யாக்கோபி, நிக்கோலாய் லோபாசெவ்சுக்கி, யோசெப் பூரியர், பியரே சைமன் லாப்பிளாசு, அலன்சோ சர்ச், நிக்கோலாய் போகோல்யுபோவ், சீனிவாச இராமானுஜன் என்போர் அடங்குவர்.
# விக்கிப்பீடியா:முதற்பக்கக் கட்டுரைகள்/சூலை 22, 2012


**மீன் பிடித்தல்** என்பது மீன்களை அவை வாழும் இயற்கை வளங்களான ஆறு, கடல், பெருங்கடல் பகுதிகளிலிருந்து பிடித்து மனிதப்பயன்பாட்டிற்குப் பயன்படுத்துவது ஆகும். மீனவர்கள் இதைத் தொழிலாகவும் மற்றவர்கள் சிலர் இதைப் பொழுதுபோக்காகவும் செய்கின்றனர். இத்தொழில் மூலம் மூன்று கோடியே எழுபது லட்சம் பேர் நேரடி வேலைவாய்ப்பையும் ஐம்பது கோடி பேர் மறைமுக வேலைவாய்ப்புகளையும் பெறுகின்றனர். இந்தியாவில் மீன் பிடிப்பு மூலமாக 68 விழுக்காடு மீன்கள் கிடைக்கின்றன. இம்முறையில் மீன்வளத்தைப் பெருக்குவதற்கு எந்தவொரு நடவடிக்கையும் எடுக்கப்படுவதில்லை. இயற்கையில் தாமாகவே கிடைக்கும் மீன்கள் பிடிக்கப்படுகின்றன. ஏரி, நீர்தேக்கம், ஓடை, ஆறு, மற்றும் கடல் ஆகிய இடங்கள் மீன் பிடிக்கப் பயன்படும் இடங்களாகும். பண்டைய வரலாறுகளிலும், இன்றைய காலத்திலும் மீன் பிடிப்பு எல்லா இடங்களிலும் பரவியுள்ளது. ஆயினும் 18ம் நூற்றாண்டில் இருந்துதான் மீன் வகைகளின் அடிப்படையில் மீன் பிடித்தல் போன்றவற்றில் கவனம் செலுத்தப்பட்டது. **மேலும்...**  
---

1945 ஆம் ஆண்டு, இரண்டாம் உலகப் போரின் கடைசிக் கட்டங்களில் நேச நாடுகள் சப்பானுக்கு எதிராக அந்நாட்டு நகர்களாகிய **இரோசிமா, நாகசாக்கி மீது அணுகுண்டு வீச்சு** நிகழ்த்தின. இன்றுவரை, இந்த இரு அணுகுண்டு வீச்சுகள் மட்டுமே போர்ச் செயல்பாட்டில் நிகழ்ந்தவை ஆகும். அமெரிக்க அரசின் அறிக்கையின்படி, இந்த அணுகுண்டு வீச்சினால்தான் இரண்டாம் உலகப் போர் முடிவுக்குக் கொண்டு வரப்பட்டது. "அணுகுண்டை சப்பான் மீது போட்டு பேரழிவை உண்டாக்காமல் இருந்திருந்தால் இரண்டாம் உலகப் போர் இன்னும் பல மாதங்கள் நீடித்திருக்கும் அதன்மூலம் இதனை விட அதிகமான மக்கள் இறந்திருப்பர். அமெரிக்கா பரவலாக மக்கள் சாகாமல் பார்த்துக் கொண்டது" என்று குறிப்பிட்டது. இந்தப் படுகொலையை நியாயப்படுத்தும் அமெரிக்க அரசின் நிலை குறித்துப் பெரும் சர்ச்சை உலகெங்கும் இன்றும் தொடர்கிறது. **மேலும்...**
# செய்யுள் நிலம்

**செய்யுள் நிலம்** என்பது செய்யுளாகிய **கருத்துப் பயிர்** வளரும் நிலம். தொல்காப்பியர் எழுத்து வடிவம் பெற்ற அனைத்து நூல்களையும் ‘செய்யுள்’ என்னும் சொல்லால் குறிப்பிடுகிறார். இந்தச் செய்யுளாகிய பயிர் வளரும் நிலங்கள் ஏழு எனக் காட்டுகிறார்.  
## 7 நிலம்
1. பாட்டு,
1. உரை,
1. நூல்,
1. வாய்மொழி
1. பிசி,
1. அங்கதம்
1. முதுசொல் முதுமொழி, முதுமொழிக்காஞ்சி போன்ற பழமொழி
## வேறுவகை
1. மந்திரம்,
1. பண்ணத்தி
என்பன.  

இவற்றுள் பாட்டு, உரை, நூல் என்னும் முதல் மூன்றும் மொழியமைதிப் பாகுபாடுகள். ஏனைய நான்கும் செய்யுளில் அமைந்துள்ள பொருளமைதிப் பாகுபாடுகள்.  

## அடிக்குறிப்பு